Diari Oficial de la Generalitat Valenciana


Sumari del DOGV 6153, del 26-11-2009 (2009/13241)

RESOLUCIÓ de 19 de novembre de 2009, del director de l'Entitat Pública de Transport Metropolità de València, relativa al descans setmanal obligatori per a la prestació del servici del taxi a l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13327


Data del document
:   09-11-2009

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * València
    * transport públic
    * temps de descans
    * transport de viatgers
    * jornada de treball
    * legislació
    * taxi
    * dia festiu

RESOLUCIÓ de 19 de novembre de 2009, del director de l'Entitat Pública de Transport Metropolità de València, relativa al descans setmanal obligatori per a la prestació del servici del taxi a l'Àrea de Prestació Conjunta de València. [2009/13981]  
L'Orde de la Conselleria d'Infraestructures i Transport, de 16 de juny de 2009 (DOCV núm. 6.042, de 24 de juny) regula el sistema de descans obligatori en la prestació dels servicis de taxi a l'Àrea de Prestació Conjunta de València, i faculta el director de l'Entitat Pública de Transport Metropolità de València (eTM) perquè, mitjançant una resolució i amb l'audiència prèvia del Consell d'Operadors del Taxi, definisca l'hora d'inici i fi del període de descans dins del límit allí establit.  
En este sentit, la Resolució del director de la eTM de 23 de juny de 2009 (DOCV número 6.044 de 26 de juny); correcció d'errades d'1 de juliol (DOCV número 6.049 de 3 de juliol), amb l'acord favorable del Consell d'Operadors del Taxi, en la sessió de 12 de maig de 2009, va establir amb caràcter provisional l'horari de descans obligatori.  
Avaluat l'efecte d'este horari, tant per la eTM com pel Consell d'Operadors del Taxi, en la sessió realitzada el 12 de novembre de 2009, s'ha detectat la necessitat de la seua modificació, en els termes que es consideren més convenients per a adequar l'oferta de servici a la demanda existent. No obstant això, i fins que s'establisca l'horari definitiu, en l'esmentada sessió del Consell d'Operadors del Taxi, es va acordar per unanimitat instar la eTM perquè, provisionalment, establisca l'horari que en esta resolució es determina.  
De conformitat amb el que disposa l'Orde de la Conselleria d'Infraestructures i Transport, de 16 de juny de 2009, i els articles 3.2 i 23.2 dels estatuts d'esta entitat, aprovats per Acord del Consell, de 5 d'octubre de 2001 (DOGV núm. 4.105, d'11 d'octubre), amb l'informe favorable del Consell d'Operadors del Taxi en la sessió realitzada el 12 de novembre de 2009, resolc:  
Primer  
La distribució dels dies de descans setmanal obligatori serà el que estiguera vigent en el moment de produir efectes la present resolució.  
Segon  
De dilluns a divendres, s'entendrà per dia de descans el temps comprés entre les 06:00 hores del dia de la data que corresponga descansar i les 06:00 hores de l'endemà.  
Tercer  
Els caps de setmana, s'entendrà per dia de descans obligatori el temps comprés entre les 06:00 hores del dissabte i les 06:00 hores del diumenge per a aquelles autoritzacions que hagen de descansar dissabte; i el temps comprés entre les 06:00 hores del diumenge i les 06:00 hores del dilluns per a aquelles autoritzacions que hagen de descansar diumenge, i seguirà en vigor la possibilitat de prendre i deixar servici una hora abans o una hora després a fi de facilitar la transició del descans obligatori durant el cap de setmana al d'entre setmana.  
Quart  
Esta resolució deixa sense efecte la dictada el 23 de juny de 2009 (DOCV 6.044, de 26 de juny de 2009), relativa als dies de descans obligatori a l'Àrea de Prestació Conjunta de València.  
Cinqué  
La present resolució tindrà efectes l'endemà de la publicació en el Diari Oficial de la Comunitat Valenciana.  
Sisé  
Contra la present resolució, que no esgota la via administrativa, es podrà interposar recurs d'alçada davant del conseller d'Infraestructures i Transport, en el termini d'un mes a partir de la data de la publicació en el Diari Oficial de la Comunitat Valenciana, d'acord amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que es puga interposar qualssevol altres recursos que es creguen oportuns.  
Burjassot, 19 de novembre de 2009.- El director: Aurelio López Martín.